L’equip benjamí del Joan Maragall subcampió dels Jocs Escolars de l’Anoia - vilanovainformacio.cat - Portal de Comunicació de Vilanova del Camí\nL’equip benjamí del Joan Maragall subcampió dels Jocs Escolars de l’Anoia\nUn any més, l’equip benjamí de l’Escola Esportiva del Joan Maragall de Vilanova del Camí ha estat un dels més destacats al Campionat comarcal poliesportiu dels Jocs Escolars de l’Anoia. Aquesta vegada no han pogut quedar primers, però han estat subcampions amb una bona puntuació i sobretot gaudint d’aquesta competició del Consell Esportiu de l’Anoia que aplega una desena més d’equips escolars anoiencs\nIntegrat per alumnes de 3r i 4t de primària, el conjunt benjamí masculí del Joan Maragall ha quedat segon, darrera de l’Escola Dolors Martí, després de quatre temporades consecutives assolint el primer lloc de la classificació. Al llarg de tot el campionat han tornat a mostrar un alt grau de regularitat, amb un bon nivell en els esports d’associació, en cros i atletisme, i també amb una molt bona puntuació en valors (empatats en primer lloc amb altres escoles que no han perdut cap punt).\nSota la fructífera direcció de Jéssica Cano, l’alumnat ha mostrat responsabilitat i compromís a l’hora de respondre a les cites de la competició, així com també molta motivació en la majoria de disciplines esportives que han practicat aquest curs. Els dos dies d’activitat en horari extraescolar els ha servit per introduir-se una mica més en la pràctica esportiva, fer equip i preparar-se pels partits.\nDes d’Esports Vilanova han felicitat l’equip i l’entrenadora per la bona temporada, i han agraït també la col·laboració de les famílies en l’acompanyament als Jocs.\nQuatre equips prebenjamins de les escoles vilanovines han participat també fora de competició als Jocs Escolars\nFora de competició, l’Escola Esportiva de Vilanova del Camí també ha comptat amb quatre equips prebenjamins dels tres centres de primària: un masculí i un mixt de l’Escola Joan Maragall, un masculí del Marta Mata i un masculí del Pompeu Fabra.\nAquests escolars de 1r i 2n de primària han participat en trobades comarcals de minibàsquet, minihandbol, futbol sala i mazaball.\nEncara els queden algunes cites pendents: el 27 d’abril la de miniatletisme, i el maig, la cloenda, amb pràctica d’handbol i futbol sorra.\nA banda de proporcionar un espai per al lleure esportiu, aquesta és una manera també d’introduir als més petits en l’esport i en la dinàmica de compartir activitat amb altres escolars, fora del centre de referència.\nEtiquetes: escola joan maragallEsports\nLaura Martínez ja és campiona de lliga amb el Zaragoza CFF i més a prop de l’objectiu de jugar a primera divisió\nUna cinquantena de joves descobreix el nou emplaçament de l’Espai Jove a Can Muscons | FOTOS\nCastellolí posa en marxa un nou servei de recollida de voluminosos amb la col·laboració de Vilanova del Camí\nL’Ajuntament i Protecció Civil renoven el compromís per tal de preparar un nou conveni


Acord per a procedir a la proclamació definitiva de candidatures i proclamació provisional de candidats electes. Departament de Física Aplicada\nAcord per a procedir a la procla..provisional de candidats electes\nReserva d'Equips i Material\nInvestigadors i becaris d'investigació\nFísica Teòrica i Computacional de la Matèria Condensada\nElectrònica i Fotònica Orgàniques\nInteracció de Radiació amb Sistemes Biològics\nInteracció de Radiació en Instal·lacions de Fissió i Fusió\nEl departament en els mitjans\nSeminaris anteriors al 2014\nAcord per a procedir a la proclamació definitiva de candidatures i proclamació provisional de candidats electes\nReunida la Comissió Electoral del Departament de Física Aplicada el dilluns 10 de desembre de 2018 a les 10:00h. en la Secretaria del mateix i amb l'assistència del President i del Secretari de la Comissió, s'acorda:\nNo havent-se presentat reclamacions a la proclamació provisional, la Comissió acorda procedir a la proclamació definitiva de candidatures presentades.\nD'acord amb l'article 9.4 del Reglament de Règim Intern del Departament, aquesta Comissió acorda la no realització de la jornada de votació prevista per al dia 14 de desembre de 2018, ja que el nombre de candidatures presentades és igual o inferior al nombre de representants a triar per als tres col·lectius.\nAl no realitzar-se jornada de votació pels motius reflectits en el punt anterior, la Comissió acorda la proclamació provisional dels candidats electes, aquesta constarà de la mateixa composició que la proclamació definitiva de candidatures. S'acorda establir com a període de reclamació els dos dies lectius següents a aquest acord.\nAlacant, a 10 de desembre de 2018\nÓscar Hernández Prieto\nFacultat de Ciències, Fase II - Planta 2a


URV Emprèn – Pàgina 3 – URV Empren URV Emprèn, autor a URV Empren - Pàgina 3 de 6\nInici / URV Emprèn / Page 3\nEl campus Terres de l’Ebre de la Universitat Rovira i Virgili (URV) acollirà el primer espai de cotreball o ‘coworking’ rural universitari de Catalunya, integrat dins la xarxa Cowocat Rural. A URV Emprèn-Coworking hi podran treballar microempreses, autònoms o estudiants de la URV. Els objectius són oferir continuïtat als projectes emprenedors desenvolupats des de la […]\nComença Explorer ‘Joves amb idees’ amb 40 places per a una nova generació d’emprenedors\nUs informem de l’obertura d’una nova edició del Programa Explorer “Joves amb idees”, orientat a la promoció del talent de joves d’entre 18 i 31 anys que vulguin desenvolupar idees de negoci. Aquest programa gratuït és una oportunitat per formar-se i adquirir els coneixements necessaris per tirar endavant una idea de la mà d’experts en […]\nL’Acceleradora ‘Ebre Up’ impulsa deu empreses emergents del territori\nUn total de deu empreses emergents de les Terres de l’Ebre donaven ahir per finalitzada, de manera oficial, la seva participació en l’Acceleradora ‘Ebre Up’, després de vuit mesos de treballs i molts progressos detectats entre els seus negocis. Es tracta d’un programa d’acompanyament, formació empresarial i mentoria que s’estrenava el passat febrer d’aquest any [...]


Vallgorguina talla el subministrament d'aigua quatre hores al dia - somVallès\nEls veïns del nucli urbà i de Can Puigdemir no tindran accés al servei de 16 a 20 h\nDilluns, 12 de setembre de 2016 | 13:35h\nEl nucli urbà de Vallgorguina i la urbanització de Can Puigdemir no tindran accés al servei d'aigua de quatre de la tarda a vuit del vespre fins que no millorin les reserves d'aigua als pous de la població. La sequera ja ha propiciat que les darreres setmanes s'hagin hagut de reomplir els dipòsits amb cisternes, però ara s'opta per les restriccions arran de l'augrejament de la sequera.\nEl tall del subministrament s'ha decidit com a mesura d'urgència per afrontar la sequera i la falta de pluja, que ja ha obligat, des de finals de juliol, a subministrar aigua als veïns a partir de camions cisterna que han anat reomplint el dipòsit per a l’abastament.\nEn anys anteriors aquesta mateixa situació es produïa en finalitzar l’estiu quan baixaven les reserves, però la falta de pluges ha propiciat que els pous dels qual s’abasteixen els dipòsits de la pujada del cementiri i de Can Puigdemir ja no aportin cabal suficient.\nDe fet, a finals de juliol ja calien tres cisternes diàries per reomplir el dipòsit, però aquests últims dies la situació s'ha agreujat fins al punt que ja calien fins a vuit cisternes diàries, d'uns 15.000 litres cada una, per mantenir el nivell.\nArran d'això, l'Ajuntament ha decidit aplicar restriccions en l'accés al servei d'aigua fins que la situació no millori i els pous puguin regenerar-se, així com també ha promogut mesures d'estalvi i ha prohibit el reg de jardins.


Aigües de Mataró augmenta en un 39,6 % les inversions realitzades l’any 2009 - Ajuntament de Mataró\nAigües de Mataró augmenta en un 39,6 % les inversions realitzades l’any 2009\ndimecres 30 juny 2010\nL’empresa municipal Aigües de Mataró va invertir l’any 2009 fins a 3.446.653 €, el que suposa un augment del 39,6 % respecte l’exercici de 2008. L’informe de gestió de la companyia, així com el balanç de comptes anuals de 2009, van ser presentats per la presidenta del Consell d’Administració d’Aigües de Mataró, SA, Quiteria Guirao, i el director gerent, Rafael Montserrat, i aprovats ahir dimarts a la Junta General.\nAquests resultats de gestió s’emmarquen dins els objectius d’Aigües de Mataró de millorar la xarxa existent, de millorar el rendiment i la qualitat dels recursos (comptadors, serveis, clavegueram...) i invertir en tecnologia i innovació. Aquesta política d’inversions i aposta per la qualitat li ha valgut obtenir la certificació de qualitat ISO 9001:2008 del servei d’abastament d’aigua de consum i del servei de la xarxa d’aigües pluvials i residuals.\nMillora de les xarxes i del rendiment\nEn aquesta línia, Aigües de Mataró ha realitzat un esforç aquest 2009 en la millora de la xarxa de subministrament d’aigua, de reg i de clavegueram de la ciutat, renovant-la -sovint de forma associada a les obres municipals-, i ampliant-la per aconseguir una millor eficiència. Així, el 2009, d’acord a l’activitat pública i privada i a les necessitats d’explotació de la xarxa, s’han instal·lat uns 10 km de xarxa d’aigua potable, uns 2 km de xarxa de reg i uns 3,7 km de xarxa de clavegueram.\nTot i aquest creixement de la xarxa d’aigua, el seu rendiment es continua mantenint en uns nivells excel·lents, i el 2009 ha arribat fins al 92 %, el que posa de manifest la feina duta a terme per Aigües de Mataró, ja que el rendiment de la xarxa es manté molt per sobre de la mitjana de Catalunya, que se situa en el 77 %.\nLa política de substitució de comptadors\nAigües de Mataró segueix aplicant la política de substitució de comptadors mecànics per comptadors electrònics d’última generació, per incentivar els usuaris a racionalitzar l’ús i consum de l’aigua. L’objectiu és millorar l'eficiència de la xarxa i contribuir a minimitzar-ne les pèrdues. Així, l’any 2009 s’han instal·lat 1.681 comptadors i se n’han substituït 3.375, amb el que el parc de comptadors electrònics l’any 2009 suposa ja el 35 % del total.\nTotes aquestes polítiques van encaminades a promoure el consum responsable a la ciutat de Mataró. De fet, l’any 2009 s’ha mantingut un consum domèstic de 104 litres per habitant i dia, el que el converteix en un dels més baixos de Catalunya. El consum total d’aigua a Mataró l’any 2009 ha estat de 6.849.184 litres, un 2,8 % més que l’any 2008.\nUns resultats econòmics que permeten realitzar inversions\nEl resultat de l’exercici d’Aigües de Mataró l’any 2009 va ser d’1.352.388 €, motivat pel lleuger increment del consum d’aigua en relació a l’any anterior (2,8% més) i la repercussió de les noves tarifes aprovades i aplicades als volums dels consums.\nL’import net de la xifra de negoci d’Aigües de Mataró l’any 2009 ha estat d’11.872.422 €, amb un lleuger increment del 8 % pel que fa a la facturació d’aigua i clavegueram que es correspon a 9.961.000 €, i una disminució derivada de la baixa activitat urbanística del 49 % pel que fa a la facturació de treballs a tercers, amb un total de 1.912.000 €. Un resultat que mostra la millora contínua en la gestió dels serveis i recursos duta a terme\nDe fet, aquest resultats econòmics posen de manifest l’aposta ferma d’Aigües de Mataró per una gestió sostenible i responsable de l’aigua com a bé públic.


Eixam d'amics de la Joana Raspall: Joana Raspall, Dona compromesa\nJoana Raspall, Dona compromesa\nJoana Raspall, la 2a començant per l'esquerra a baix de tot\nLa mostra Itineraris de vida, dones compromeses a Catalunya, comissariada per la catedràtica Mary Nash, mostra la biografia de dotze dones rellevants per la història de Catalunya durant el segle XX. Aquest acte s’ha emmarcat a la nostra ciutat dins les Jornades de Tardor de la Dona, que des del dia 13 i fins aquest divendres, han ofert diverses activitats de denúncia i de reflexió envers la dona.\nA l’exposició es pot llegir la biografia resumida de dones rellevants per al nostre país com Neus Català, Júlia Coromines, Teresa Pàmies, Ana María Matute, Joana Raspall, Margarida Xirgu, Natividad Yarza, Conxita Badia, María Luz Morales, Mari Pepa Colomer, Maria Dolors Bargalló i Enriqueta Gallinat. Totes elles d’àmbits ben diversos però totes rellevants per la història de Catalunya. L’objectiu és posar en valor la tasca d’aquestes dones que sovint queda silenciada.\nL’exposició es podrà veure fins el dia 14 de desembre, al Centre Cívic Mas Lluí, de Sant Feliu de Llobregat.\n"Joana Raspall. Fer de la poesia un art de viure" ...\nEstrena de la sardana LES ROSES\nLa poesia de la Joana Raspall al Gust per la Lectura\nAuca dels gegants de St Feliu de Llobregat (lletra...\nSardana dedicada a la Joana


El grup de worship de la parròquia de Solsona va a Lió - Bisbat Solsona\nLa parròquia de Solsona està en procés de conversió pastoral. Des de fa més d’un any l’equip de visió es troba cada dilluns per compartir la il·lusió de veure una parròquia viva, renovada, alegre, fraterna, evangelitzadora i oberta a tothom. Aquest equip després d’un temps de treballar per esdevenir un equip fratern i operatiu, ha treballat la visió per la parròquia i ara que ja té la fita on arribar, comença a establir els camins per assolir-la.\nEn aquest sentit s’han posat a treballar diferents comissions per a tenir una eucaristia dominical molt més evangelitzadora i reeixida, capaç d’atreure els joves, els que cerquen, els que se senten perduts, també els practicants de tota la vida. Una d’aquestes comissions és la de worship, incipient però esperançador servei musical que està naixent en la parròquia.\nAlguns dels components d’aquest servei, junt amb Mn Lluís Tollar, rector de la parròquia, s’han desplaçat a Lió per conèixer i participar de l’eucaristia dominical de la parròquia de Sant Blondine al centre de la ciutat. Aquesta parròquia Lionesa, per encàrrec del seu cardenal, ha esdevingut un “laboratori”, com ells defineixen, d’iniciatives per a la conversió pastoral. Varen començar fa només 10 anys amb una comunitat envellida, amb una participació en l’eucaristia dominical de només 50 persones, a tenir 1.400 persones cada diumenge repartides en les dues eucaristies de la parròquia, matinal i de tarda. Els feligresos d’una mitjana de 30 anys, parelles joves amb nens, joves, adolescents…han fet fructificar una multitud de serveis, els quals han nascut en aquests anys. Aquests serveis estan liderats per més de 30 responsables els quals formen part del staf de la parròquia.\nEl grup solsoní va poder tenir una bona conversa amb una de les responsables pastorals i amb el nou rector. El fet de compartir amb ells els va reafirmar que el camí que se segueix en la conversió pastoral de les parròquies de la diòcesi de Solsona, és el mateix que a ells els ha portat a aquesta nova primavera.\nPreguem perquè Nostre Senyor beneeixi el nostre treball amb comunitats parroquials tan vives i fecundes com la de Sant Blondine de Lió.\nPublicat el dissabte 10-02-2018 dins de Notícies\nSant PareCàritasJoventutCatequesiMans UnidesNova EvangelitzacióHospitalitat de LourdesVida ConsagradamàrtirsFàtimaPatrimoniPelegrinatgesTarraconenseMissionsSeminaristesMuseuCatecolòniesVida CreixentAlphaDEASVocacionsVisióEcumenismePastoral FamiliarEconomiaautofinançamentLideratgeEnsenyamentSeminari Menorcasa sacerdotalPastoral gitana425Any MisericòrdiaprojectesQueralt 2016DiaconatJMJesglesiaquesurtArxiu


Quan el terrorisme guanya | Emporion\nQuan el terrorisme guanya\nOpinióPolíticanúm 98 -febrer- 2015\nper Josep Martinoy\t el gen. 26, 2015\nEl 7 de gener del 2015 passarà a la història pel brutal atemptat contra la seu de la revista satírica “Charlie Hebdo” a París i l’assalt a un supermercat jueu, també a la capital francesa, que van acabar amb 17 víctimes mortals.\nUn cop molt dur contra la llibertat d’expressió, un dels puntals de la cultura occidental, i precisament en la capital europea on va començar la revolució que va estendre els valors dels drets humans. Reivindicat pels mateixos autors, els germans Kouachi, com a membres d’al-Qaida, i per d’Amedy Coulibaly, per part de l’Estat Islàmic, les conseqüències de l’acció poden ser importants i tenir moltes repercussions.\nFa mil anys, un xinès anònim ja va definir el que és encara el terrorisme: “Matar-ne un per espantar-ne un milió”. Malauradament, en la nostra memòria recent hem vist els actes terroristes més importants de la història, començant per la caiguda de les Torres Bessones l’ 11 de setembre del 2001, a Nova York. L’Estat espanyol va passar dels quaranta anys de terrorisme d’ETA a patir el terrorisme islamista amb els atemptats de l’11 de març del 2004 a Madrid. I un any després va ser Londres, el 7 de juliol, l’escenari d’un altre atemptat d’al-Qaida…\nDes de l’11-S, Occident ha de conviure amb el terrorisme gihadista, la branca més violenta i radical de l’Islam. La gihad, la guerra santa, els dóna arguments espirituals per a realitzar els atemptats més brutals. Però aquests moviments no han nascut esporàdicament. Els atemptats contra Nova York i Washington els va realitzar al-Qaida per ordre del seu llavors cap, Usama Ben Laden, que va a passar a ser l’enemic número 1 dels Estats Units. Però Ben Laden durant molt de temps havia estat un bon aliat dels EUA per a combatre contra les tropes soviètiques desplegades a l’Afganistan. Aquells atemptats van ser l’excusa perquè els nord-americans, amb ajuda dels seus aliats, iniciessin dues guerres, primer contra els talibans a l’Afganistan i després contra Saddam Hussein, a l’Iraq. Però també perquè comencessin tot un seguit de restriccions i d’augment de control de la població occidental.\nEl lema segons el qual la seguretat va en contra de la llibertat s’ha anat imposant. Els atemptats de París recorden molt els de l’11-S. Els autors de la matança del Charlie Hebdo no eren uns desconeguts per la policia i els serveis secrets francesos, però tot i així van poder fer l’atemptat. Manca de coordinació, errors policials… sigui el que sigui, l’atemptat es va produir i el més preocupant és la reacció dels governs occidentals.\nEl primer ministre britànic, David Cameron, ja ha proposat que de cara a les eleccions generals del mes de maig proposarà el bloqueig dels sistemes de missatgeria instantània encriptada com el Whatsapp. El govern del president espanyol, Mariano Rajoy, ja ha aprovat l’avantprojecte de Llei Orgànica de la Seguretat que introdueix el concepte de “situació d’interès” per mobilitzar els Mossos d’Esquadra en situacions de màxim risc per a la seguretat de l’Estat. Mentre la UE ja debat el control d’internet o de suprimir l’espai Schengen i restaurar les fronteres, el president francès ha ordenat l’enviament del seu portaavions Charles de Gaulle cap a l’Orient Mitjà. I el president dels EUA, Barack Obama, ha declarat la seva intenció de combatre l’Estat Islàmic fins a les últimes conseqüències, cosa que indica que ja ens podem anar preparant per un llarg conflicte, amb el perill d’una resposta amb noves accions terroristes als països europeus.\nAixò sense comptar amb un augment de la islamofòbia, que pot empènyer molts partits xenòfobs a tenir bons resultats en les eleccions que es vagin produint pel vell continent. Imaginem què pot suposar una victòria del Front National a França? O sigui que tenim un panorama complicat al davant i de difícil solució. La primavera àrab va fer caure moltes dictadures (Tunísia, Líbia, Egipte) però va deixar aquests països molt desestabilitzats. Egipte, després d’un govern dels Germans Musulmans, ha patit un nou cop d’estat per a tornar a recuperar estabilitat. I a Síria les revoltes contra el president Baixar al-Assad han desembocat en una guerra civil de difícil resolució perquè fer-lo caure pot suposar que els gihadistes controlin un país, veí d’Israel, i ajudar-lo significa acabar amb els moderats que es van aixecar contra la dictadura.\nI mentrestant l’Estat Islàmic controla una extensa àrea de terreny rica en petroli on habiten milions de persones. La seva intenció és la d’anar-se expandint i anar escampant l’islamisme radical fins a la península ibèrica, que ells consideren Al-andalus, la terra conquerida pels seus avantpassats.\nPer tant, és qüestionable que el terrorisme islamista no hagi obtingut una gran victòria amb els atemptats de París. Si cada vegada que hi ha un acte terrorista els governs occidentals acaben posant més controls sobre la població s’actua sobre la llibertat i sobre els drets humans. I per tant, Europa perd part de la seva base essencial.\nJo sóc Charlie Hebdo\nMetàfora i realisme en la pintura paisatgística\nCinema Montgrí – juliol


Línia de recerca: Unitat i diversitat lingüístiques\nAquesta línia de recerca intenta donar resposta a algunes de les preguntes fonamentals del segle XXI. Si al començament dels sapiens hi havia una sola llengua, per què avui n’hi ha tantes? És inevitable la diversitat? Podrem mantenir-la en l’època de la globalització? Si des d’un punt de vista social no totes les llengües són iguals, com afectarà la desigualtat a la seva supervivència? Què explica el mapa de la densitat lingüística i, per tant, de la distribució de les llengües petites i de les llengües grans? Quin serà el resultat del multilingüisme que han originat els moviments migratoris? Com podrem construir una Europa cohesionada socialment?\n5705.10 Sociolingüística (vegeu 6308.02)\n6114.04 Psicologia comunitària


Un ballarí sord i cec interpreta Èdip al Mercat de les Flors | betevé\nAssegura que la dansa ha millorat la seva qualitat de vida\ndiumenge, 23 de juny del 2019, a les 18.55\nEn Teo Marco és un ballarí de 39 anys, sord i cec. Es dedicava a la informàtica, però una ceguera progressiva el va apartar de la seva professió. Admet que sempre s’havia sentit atret per la música i la dansa, però no va ser fins l’any 2012, coincidint en el moment quan va començar a perdre la visió, que va decidir apuntar-se a una acadèmia de ball.\nDes d’aleshores la dansa s’ha convertit en la seva filosofia de vida. Assaja cinc dies a la setmana i confessa que “la dansa és el que fa que em llevi cada dia al matí, s’ha convertit en la meva rutina”. Quan va haver de deixar la feina va voler buscar una alternativa que el mantingués actiu. Va començar fent balls de carrer, una hora a la setmana, i de mica en mica va anar agafant confiança, fins al punt de poder pujar a un escenari.\nAquest dissabte i per primera vegada ha interpretat un paper principal. “Aquesta vegada represento una coreografia amb una mica més de dificultat. He de moure’m en diverses direccions per l’escenari”, assegura. I és que en Teo ja ha actuat altres vegades, però sempre ho havia fet de manera més estàtica “estic molt nerviós, per a mi és un repte”, afegeix.\nEn Teo és un defensor de la dansa com a forma inclusiva de rehabilitació “recomano fermament a les persones amb dificultat visual i auditiva que practiquin dansa. Ens ajuda a aprendre a moure’ns amb més seguretat i comoditat“, indica.\nDe fet es planteja a mig llarg termini poder promoure algun projecte per tal d’ajudar les persones amb qualsevol tipus de discapacitat que, com ell mateix, tingui inquietuds culturals.


Una xarxa d’itineraris segurs per anar i tornar de l’escola – InfoSalt\nSalt està creant una xarxa d’itineraris segurs per a infants entre els seus domicilis i l’escola. El projecte planteja fer tres itineraris que creuin el municipi d’oest a est en tres alçades diferents, per poder arribar a totes les escoles de Salt d’una manera segura.\nEl primer tram que uneix el barri vell amb la zona escolar pel passeig Marquès de Camps ja està en funcionament.\nEl programa vol contribuir a l’autonomia dels infants que inicien aquests trajectes en tot sols de manera que prenguin consciència de l’entorn per desplaçar-se amb seguretat i al mateix temps treballant un sentiment de comunitat.\nEls camins estan indicats amb pintura al terra i en el seu recorregut s’ha implicat a comerciants que poden donar refugi als escolars en cas de necessitat. Els comerços col·laboradors estan identificats amb un adhesiu a l’exterior i disposen d’un protocol d’actuació per cada cas. D’aquesta manera si un infant es desorienta, es troba malament o és veu afectat per un esdeveniment meteorològic, com ara una tempesta, té un espai on refugiar-se o demanar ajuda.


LAURA MR | Escola Aiguamarina\nAuthor Archives: LAURA MR\nCom cada any, el 30 d’octubre vam celebrar la festa de la tardor a l’escola; la Castanyada.\nTot i que el temps no acompanyava, vam poder celebrar la festa al menjador de l’escola.\nAllà vam fer una gran rotllana i vam cantar la cançó “Ja ha arribat la tardor” de Noé Rivàs.\nDesprés cada cicle vam ballar la dansa treballada des de música.\nPer a finalitzar la tarda de festa, vam menjar castanyes calentones.\nThis entry was posted in General on 7 novembre 2018 by LAURA MR.\nInfantil i Cicle Inicial anem a Can Coll!\nEl passat 31 d’octubre Infantil i Cicle Inicial vam anar a Can Coll. Allà vam celebrar la castanyada, vam passejar per la muntanya, vam conèixer a la Castanyera, vam menjar panellets i castanyes i vam jugar molt.\nUs deixem un vídeo per que ho pugueu veure!\nPugem al Telefèric\nLes classes de primer i segon hem anat a Montjuïc!\nPer a arribar allà hem anat en metro des de l’escola fins a Paral·lel. Després hem agafat el funicular i ens han ensenyat com funciona! I per últim hem pujat al funicular! Quines vistes més fantàstiques de la nostra ciutat!\nEns ha encantat la sortida!\nThis entry was posted in Cicle Inicial on 7 novembre 2018 by LAURA MR.\nEls científics i científiques de la classe de 6è hem fet una experimentació\nsobre el sentit del gust. Hem descobert a quin lloc de la nostra llengua reconeixem\nels diferents gustos. També hem descobert el 5è gust, l’Umami.\nLa nostra mestra Núria ens ha portat una mostra de “glutamat monosòdic”,\ningredient bàsic d’aquest nou sabor, i hem pogut observar els seus cristalls.\nThis entry was posted in Cicle Superior on 5 novembre 2018 by LAURA MR.\nFormació Projecte Menja Llibres\nAquest dimecres els mestres de l’escola han assistit a una formació per a participar al Projecte Menja Llibres.\nAquest és un projecte extraescolar que vol incentivar la lectura entre els més petits a través de dinàmiques de grup i sessions individualitzades.\nEn breu començarà aquesta activitat en la que biblioteques, escoles, famílies i barri s’uneixen per fomentar el gaudi de la lectura.\nThis entry was posted in General on 4 octubre 2018 by LAURA MR.\nEl primer ball de la Marina\nLa Marina va nèixer com a projecte de plàstica el passat curs 2017-2018 i tota la canalla hi va participar tant en la confecció com triant el nom.\nAlumnes de Cicle Mitjà confeccionant el cap\nA l’escola estem molt contents perquè la Marina ja ha sortit a ballar, el passat divendres 21 de setembre fou el seu primer ball. Primerament va ballar al pati de l’escola i després a la plaça Francesc Layret, dins del marc de les festes del barri.\nBall de la Marina al pati de l’escola\nL’alumnat de l’escola va dedicar aquestes paraules a la Marina:\nP-3 Ohhhh que gran!!!\nP-4 Els nens i nenes de P4 diem que la Marina és de mentida, guapa, alta i gran i fa una mica de por.\nP-5 Els nens i nenes de P-5 les mànigues de la geganta vam pintar.\n1r Nosaltres omplir i pintar els braços ens va tocar.\n2n Les nenes i els nens de 2n vam fer els braços i les mans de la Marina. Els braços els vam cosir i omplir de tela i les mans les vam omplir de paper de diari.\n3r La Marina ben bonica l’hem pintat i decorat, amb ajuda dels amics i dels companys.\n4t Nosaltres vam vestir la Marina amb un dibuix ben bonic vam escollir el model preferit. El cap i les mans amb la Laura vam construir. Amb paper de diari i cola la forma vam donar i un cop sec els ulls, la boca i pestanyes la vam pintar.\n5è De la Marina, nosaltres vam fer el cap. Ens va costar molt, però vam quedar molt contents del resultat final.\n6è La Marina, la geganta més alta i eixerida, ha nascut a l’Escola Aiguamarina.\nEt volem presentar al barri de Verdum, i que facis ballar a grans i menuts!\nLa Marina ballant a la plaça\nThis entry was posted in General on 1 octubre 2018 by LAURA MR.\nComencem el curs 2018-2019!\nAvui ens hem reunit famílies, alumnes i mestres al pati de la nostra escola per a donar la benvinguda al nou curs. Un bon repte per a aquest curs és: “que el dia que aquests nens i nenes surtin de l’escola al juny, mantinguin la mateixa il·lusió amb la que han entrat el primer dia” (César Bona).\nThis entry was posted in General on 12 setembre 2018 by LAURA MR.


El Consorci Intercomarcal d’Iniciatives Socioeconómiques present al I Fòrum d’Ocupació Universitària de Terres de l’Ebre\nSeu Móra d'Ebre\nEl divendres al matí el Campus de les Terres de l'Ebre de la Universitat Rovira i Virgili (URV), va realitzar el primer Fòrum d'Ocupació Universitària. Captació i retenció de talent a les Terres de l'Ebre. Una oportunitat per trobar la teva feina.\nCampus de les Terres de l'Ebre va organitzar a través de la Càtedra d'Economica Local i Regional, amb la col·laboració de l'Institut per al Desenvolupament de les Comarques de l'Ebre (IDECE), Diputació de Tarragona i Ajuntament de Tortosa.\nEl Fòrum, va ser un espai de trobada per posar en contacte l’oferta i demanda del territori i facilitar la inserció laboral de persones formades a llocs de treball de les Terres de l'Ebre i territoris propers.\nXavier Pallarès va felicitar durant la seva intervenció els organitzadors i també, especialment, els empresaris que hi participen activament. Alhora que ha encoratjat els estudiants i tota la gent de l'Ebre, ja que l'accès és lliure, a conèixer aquestes empreses, a obtenir assessorament tècnic de recursos humans i a assistir als tallers que milloren les possibilitat d'inserció laboral.\nEl Consorci ha pogut informar els assistents al fòrum de les línies d’ajuts del Leader a través d’una xerrada i ha pogut assessorar individualment a futurs emprenedors des de l’estand que l’organització va posar a la seva disposició.


La FCEH presenta la temporada de neu i gel | Fosbury\nFosbury » Fosbudiary » La FCEH presenta la temporada de neu i gel\nArriba l’hivern i amb ell la neu i, per això, el passat divendres les cotxeres del Palau Robert de Barcelona van ser el lloc escollit per a presentar la nova temporada d’hivern 2015-16. El President de la FCEH va obrir l’acte explicant les competicions internacionals del calendari FIS que es disputaran a les estacions del Pirineu Català al llarg de la temporada, la implementació del Pla Estratègic dels Esports d’Hivern en l’àrea de la promoció escolar en comarques del Pirineu i Barcelona i els Programes de Tecnificació que es duen a terme des de la FCEH. Parlant de les estructures esportives, Cruz va assenyalar que se sent orgullós dels esportistes i del conjunt de tècnics de la FCEH: “Els equips espanyols es nodreixen d’esportistes formats per la FCEH i els nostres tècnics són líders indiscutibles de l’esport blanc a l’estat espanyol”.\nCruz va estat acompanyat del Secretari General de l’Esport, Ivan Tibau, del Director de l’Agència Catalana de Turisme, Xavier Espasa i del President de Ferrocarrils de la Generalitat de Catalunya, Enric Ticó, amfitrions a les seves instal·lacions de les curses de neu més emblemàtiques de la propera temporada. Ivan Tibau va refermar el compromís de la Secretaria General de l’Esport amb la FCEH: “Sou una federació molt activa i és la nostra obligació fer-vos costat amb el tot el suport que necessiteu per tirar endavant activitats i programes d’esports d’hivern”.\nEspasa va agraïr al President Cruz que la FCEH conti amb l’Agència Catalana de Turisme: “El compromís a nivell de Turisme amb els esports d’hivern és total i prioritari”. Finalment, Enric Ticó, President de FGC, va refermar el compromís del Grup FGC en l’organització de competicions i va felicitar la feina de la FCEH: “Us vull felicitar de veritat per la feinada que feu i com ens empenyeu perquè les activitats i les competicions d’esports d’hivern a les nostres estacions es vagin consolidant”.\nTambé van ser presents a la roda de premsa els esportistes de tecnificació Fiona Torelló, Pau Bartolo i Marc Roure (Snowboard), Victor Martínez i Roger Vallverdú (ShortTrack), la múixer Òlga Àlvarez i la rider catalana de la Real Federación Española de Deportes de Invierno (RFEDI) Maria Hidalgo així com el tècnic d’snowboard de la FCEH Santi Corral.\nQuines competicions tindrem a Catalunya?\nEn relació a les competicions internacionals que acollirà el Pirineu Català i la ciutat de Barcelona aquesta temporada Cruz va destacar la competició més important que se celebra dins el món del gel després de les olimpíades: la Final de l’ISU Grand Prix de patinatge artístic sobre gel, que rebrem d’aquí a una setmana al Fòrum de Barcelona, per segon any consecutiu. “És com si ens portessin una final de la Champions League de Fútbol” va afegir Cruz.\nTambé va alabar la feina de les estacions d’esquí, en especial del Grup de FGC, pioner en l’organització de competicions FIS, des que l’any 2002 La Molina acollís la primera Copa del Món d’Esquí Alpí. “La normalitat de la FIS es venir a casa nostra” ha dit Cruz. Una altra competició important que ha destacat el President de la FCEH és la Copa del Món d’Snowboard que es celebrarà a La Molina: “El 2011 es va celebrar a La Molina la millor Copa del Món que s’ha celebrat mai. Ens hem destacat per aconseguir un gran èxit organitzatiu, els organitzadors FIS, els tècnics venen a La Molina i estan encantats de l’estat de les pistes, de la preparació tècnica i volen repetir”.\nSeguidament el President de la FCEH va remarcar que també se celebrarà a casa nostra les la Copa del Món de Telemark (Espot Esquí), una prova de Copa del Món IPC de boarder cross (SBX) (La Molina), les Finals de la Copa d’Europa FIS d’esquí alpí (La Molina), la Copa d’Europa IPC d’esquí alpí i SBX (La Molina). A més, va atorgar una menció especial a l’estació de Baqueira Beret que acull els Campionats d’Europa Euroloppet FIS d’esquí de fons emmarcats en la 37a edició de la tradicional Marxa Beret, la prova d’esquí de fons més important del nostre país.\nLa neu des de l’escola\nUn tema central de la presentació va ser la Promoció escolar. Cruz va aportar als oients dades concretes envers els programes de promoció dels esports d’hivern que s’estan duen a terme conjuntament entre el Departament d’Ensenyament, la Secretaria General de l’Esport de la Generalitat de Catalunya, l’Ajuntament de Barcelona i la FCEH. Pel que fa al Programa Esport Blanc Escolar, aquest any s’hi han sumat nous centres i ja arriba a la participació de 22 escoles amb 851 alumnes. L’objectiu és que el 2019 un total de 61 centres educatius de Catalunya es beneficiïn d’aquest Programa.\nAbans de finalitzar l’acte, es va dur a terme la signatura de conveni entre el President de la FCEH i el President de Ferrocarrils de la Generalitat de Catalunya (FGC), per tal de promocionar i difondre l’esquí de competició i, d’aquesta forma, endegar nous projectes que permetin millorar el desenvolupament del territori i fomentar el creixement de futurs usuaris dels esports de neu.


El Barça junior disputarà la final del Torneig de l’Hospitalet contra el Reial Madrid - FC Barcelona\nHomeSeccionsBàsquetBàsquet BaseNotíciesEl Barça junior disputarà la final del Torneig de l’Hospitalet contra el Reial Madrid\nEl Barça junior disputarà la final del Torneig de l’Hospitalet contra el Reial Madrid\nWWW.FCBARCELONA.CAT - 06/01/2016 | 00:00\nEls de Julbe han superat amb solvpencia el Maccabi Tel Aviv (62-89) en una bona actuació coral El Madrid, per la seva banda, ha superat el Brose Baskets per 64-52 i és l’altre finalista\nAleix Font, en una acció del partit. FOTO: PACO LARGO - FCB\nEl Barça Lassa júnior disputarà la final del Torneig Ciutat de l’Hospitalet aquest dimecres a la tarda (18.30h, Esport3). Els homes d’Alfred Julbe han superat amb solvència i en una gran actuació el Maccabi Tel Aviv per 62-89 i arriben a la final del Torneig sense conèixer la derrota, igual que el seu rival en el partit del títol, el Reial Madrid.\nEl matx contra l’equip israelià ha estat molt complet. Els primers minuts han estat clau gràcies als punts i rebots del pivot Diagne i de Font, molt actiu en ambdós costats de la pista. Del 14-25 del primer període s’ha passat a un 23-30 que acostava el Maccabi. Però un parcial de 0-10 blaugrana, amb gran incidència d’Esteban i Vila, ha retornat una bona diferència als catalans, que han marxat al descans onze a dalt, 31-42.\nEn el tercer període el Maccabi s’ha apropat amb el 35-43, però dos triple de Vila i una cistella de Martínez han tornat la diferència a més de 10 punts (40-59) i al final del minut trenta l’avantatge blaugrana era més que evident: 45-63. En els últims deu minuts el júnior ha sabut administrar la seva renda i també ha disputat bons minuts de bàsquet fins al 62-89 final. La final, a les 18.30 hores contra el Reial Madrid.\nEl Torneig de l’Hospitalet, un repte per al Barça\nDebut amb dues victòries a l'Hospitalet\nEl júnior, a semis com a primer de grup


FAQ, Dubtes i preguntes Cucua\nDubtes i preguntres\nLes cues de Cucua han estat ideades a Barcelona i estan confeccionades en tallers locals per obtenir un producte exclusiu i de proximitat i, d’aquesta manera, controlar tots els detalls per oferir-te la millor qualitat i disseny.\nPels nostres productes hem optat per teixits de composició 100% cotó i amb originals dissenys. Pots escollir entre els següents models:\nPacific: Verd menta i verd Peridot\nDragon: Mostassa i gris fosc\nSweet: Salmó i beige\nRock: Turquesa i gris suau\nBrilliant: Groc i blanc\nLes cues incorporen dues tires amb velcro molt adaptables per col·locar-les a la cintura dels nens. També compten amb una cremallera a la base de la cua que dóna accés a la part interior d’aquesta. A dins hi trobaràs un coixí extraïble que permetrà al nen jugar amb la màxima comoditat.\nNota de colors\nCucua no pot garantir que els colors que veus a la teva pantalla siguin exactament iguals als de la realitat, ja que cada monitor té una qualitat diferent i la visualització d’aquests variarà en funció d’això. No obstant, intentem mostrar els colors de la forma més propera a la realitat possible i t’assegurem que, en viu, t’encantaran.\nCucua és una joguina per ajudar als nens a desenvolupar la seva imaginació. Es tracta d’una cua de drac amb infinitat de possibilitats per convertir-se en dracs, jugar, disfressar-se i, sobre tot, divertir-se.\nPer col·locar la cua al nen has d’ajustar les tires de Cucua al voltant de la seva cintura i fixar-les amb el velcro incorporat. A partir d’aquí, el nen estarà preparat per imaginar i endinsar-se en un món de màgia i fantasia.\nUna utilitat extra\nSi extreus el coixí que trobaràs a l’interior de la cua obrint la cremallera, podràs fer servir la cua per guardar les teves joguines i objectes necessaris per començar una nova aventura. També pots penjar la teva cua a d’altres suports gràcies al seu tancament amb velcro, adaptable a diverses mides.\nÚs indegut o negligència\nCucua no es responsabilitza de l’ús indegut realitzat amb els productes. En aquest sentit, serà d’absoluta responsabilitat dels pares, tutors o aquells que tinguin atribuïda la responsabilitat de vigiliar i/o cuidar de l’infant, qualsevol dany derivat de l’ús indegut del producte o de negligència en la cura del nen.\nPer tal que la teva cua es mantingui com el primer dia, et recomanem:\nLa web de Cucua s’actualitza diàriament amb l’objectiu d’informar de l’estat i disponibilitat de tots els nostres productes a temps real. No obstant, en el cas de rebre una comanda i trobar-nos amb dificultats per subministrar-te el o els productes o quedar-nos sense estoc, ens reservem el dret de facilitar-te informació sobre productes substitutius amb valor igual o superior per que puguis encarregar-lo/s. En el cas de no desitjar-lo/s, et reemborsarem la quantitat abonada a la teva comanda inicial.\nEls preus indicats a la nostra web inclouen els impostos.\nLes taxes d’enviament s’afegeixen a l’import final.\nEl preu dels productes és el que s’indica a cada moment a la nostra web, excepte en el cas d’error manifest. Cucua es reserva el dret d’anul·lar les comandes amb errors manifestos en el preu dels productes i a fer la devolució de l’import pagat.\nSi ens és impossible contactar amb tu, la comanda es considerarà cancel·lada i es reemborsarà íntegrament la quantitat que s’hagi abonat prèviament.\nNo estarem obligats a subministrar-te cap producte al preu inferior incorrecte, inclús havent-te enviat el correu de confirmació d’enviament, si l’error en el preu és obvi i inequívoc i hagués pogut ser reconegut de forma raonable per la teva part com a preu incorrecte.\nEls preus poden canviar en qualsevol moment, però aquests possibles canvis no afectaran a les comandes anteriors que ja hagin rebut el correu de confirmació d’enviament, excepte en el cas anteriorment descrit.\nSi vols contactar amb nosaltres per qualsevol motiu, ens pots escriure a hola@cucua.es .\nAquests són els passos a seguir per realitzar la teva compra a Cucua:\nSelecciona el producte o productes que t’agradin.\nLlegeix la fitxa del producte, descripció i valoracions, i visualitza’l a través de les imatges facilitades.\nEscull el número d’unitats a comprar i fes clic al botó “Afegir a la cistella”.\nSi vols afegir més productes a la teva cistella de la compra, repeteix el procés amb el o els productes que desitgis.\nEn el cas de voler finalitzar la teva compra, fes clic a l’avís que t’apareixerà en pantalla “Veure la cistella” o bé fes clic a l’icone de la cistella ubicat a la part superior dreta de la pàgina.\nPots començar el procés de compra fent clic a “Anar a caixa” o bé “Finalitzar compra”.\nUn cop introduïdes les teves dades i seleccionada la teva forma de pagament, comprova que tot sigui correcte i fes clic a “Realitza la comanda”.\nPots afegir o eliminar productes de la teva cistella, així com modificar les teves dades de facturació, enviament i contacte en tot moment, però un cop hagis fet clic a “Realitza la comanda”, les dades s’enviaran i no podràs fer cap modificació més.\nUn cop es confirmi el teu pagament (sigui a través del mitjà que sigui que hagis escollit), rebràs un correu electrònic a l’adreça indicada en el formulari amb la confirmació de la teva comanda.\nEn cas de no rebre el correu de confirmació de comanda, si et plau, contacta amb nosaltres a hola@cucua.es\nwww.cucua.es utilitza els sistemes de seguretat més avançats per oferir l’experiència de compra online més segura per als nostres clients.\nUn cop hagis realitzat les teves compres, tots els articles que desitgis comprar s’hauran afegit a la teva cistella i el pas següent serà tramitar la comanda i efectuar el pagament.\nFer clic en el botó de la cistella de compra a la part superior dreta de la pàgina\nAl fer clic a Autoritzar pagament, estàs confirmant que la targeta de crèdit és teva o que ets el legítim posseïdor de la targeta regal o de la targeta d’abonament.\nSi tries realitzar el pagament de la teva comanda mitjançant targeta de crèdit entraràs a la pàgina web segura de la nostra entitat financera, CaixaBank, on se’t sol·licitarà el nombre de la teva targeta, la data de caducitat i el codi de seguretat.\nPer a la teva tranquil·litat, CaixaBank et garanteix una absoluta seguretat, ja que tant les teves dades personals com els de la teva targeta viatgen encriptats gràcies al servidor segur SSL proporcionat per aquesta entitat financera.\nLes dades sobre la teva targeta de crèdit no queden registrades en cap base de dades sinó que van directament al TPV (Terminal Punt de Venda) del Banc.\nAixí mateix, en cap moment www.cucua.es rep les dades de la teva targeta, només la confirmació del teu pagament.\nModalitats de pagament per a compres en la botiga online:\nEl servei de pagament mitjançant targeta de crèdit és proporcionat directament per la passarel·la de pagament de CaixaBank i accepta els següents tipus de targeta: VISA, VISA ELECTRON, MASTER CARD, MAESTRO.\nEn cas que la teva targeta de crèdit no sigui acceptada pot ser que:\nLa targeta estigui caducada. Comprova que la targeta no excedeix la data de validesa\nS’hagi arribat al límit de la targeta. Consulta amb el teu banc que la targeta no hagi excedit l’import permès per realitzar compres.\nAlguna dada introduida sigui incorrecta. Comprova que hagis omplert correctament tots els camps necessaris.\nSi ho prefereixes pots pagar la teva comanda des de la plataforma de PayPal. Els pagaments des d’aquesta plataforma són totalment segurs. Per a això hauràs de disposar d’un compte en aquest servei amb una targeta de crèdit o compte bancari vinculat i saldo suficient.\nSi ho desitges també pots realitzar el pagament per transferència bancària. Per fer-ho envia’ns un email a hola@cucua.es i et facilitarem el número de compte.\nEls nostres productes es lliuren en 24 / 72 hores (només a la Península). Però has de tenir en compte que les comandes realitzades a partir de les 15 hores es preparen a partir de l’endemà i, per tant, t’arribaran un dia laborable més tard.\nCucua envia les seves comandes als seus clients a través de diferents empreses de transport urgent amb servei de paqueteria. Si l’empresa de transport no et troba a casa, t’avisarà per acordar un nou lliurament. Recorda pactar bé la cita de lliurament ja que sinó hauràs de pagar el preu de la tercera visita.\nLa data de lliurament a l’adreça del client es pot veure modificada per faltes puntuals d’estoc i/o depenent de la zona geogràfica de l’adreça d’enviament.\nEls terminis de transport poden veure’s alterats per incidències extraordinàries en el transportista i per dificultats en el lliurament de la mercaderia.\nLes comandes realitzades durant el cap de setmana o dia festiu, es gestionen el següent dia laborable. En cas de realitzar el pagament per transferència bancària, l’enviament es realitza al moment que rebem el pagament.\nApliquem una tarifa plana en tots els enviaments independentment de l’import de la teva comanda. Totes les despeses d’enviament són de 4,00€ (IVA inclòs, només a la Península).\nEn cas d’enviaments a països diferents d’Espanya o fora de la Unió Europea, no podem concretar en les presents condicions els preus de les despeses d’enviament, ja que dependrà del destí. Els costos es concretaran en la cistella de compra abans de completar la comanda.\nEls costos addicionals originats com a conseqüència d’adreces de lliurament incorrectes o incompletes aniran a càrrec del client, prèvia comunicació per part de Cucua.\nTermini de canvi i devolució\nNo estàs satisfet amb la teva compra? Et vas equivocar en triar l’article? T’acaben de regalar el que ens havies comprat? No hi ha cap problema!\nCucua t’ofereix la possibilitat de retornar la teva comanda en els 14 dies naturals després de la compra, i et reemborsa el 100% de l’import del producte (veure condicions més endavant).\nProcediment per a canvis i devolucions\nPer realitzar qualsevol canvi o devolució has de seguir els següents passos:\nAbans de retornar cap producte, envia’ns un email a hola@cucua.es amb el teu nombre de comanda i els productes que desitges retornar. Siusplau, adjunta’ns fotografies perquè puguem veure que l’has rebut.\nDisposes d’un termini de 14 dies naturals a partir de la recepció de la teva comanda per retornar les compres si no estàs satisfet o vols demanar un canvi d’article. Fora del termini indicat, els canvis i devolucions seran rebutjats.\nEns posarem en contacte amb tu en la major brevetat possible i t’explicarem com realitzar el tràmit del canvi o devolució.\nEn el cas de canvi, hauràs de realitzar una nova compra de l’article que sol·licites, seguint el procés habitual.\nUna vegada aprovada la devolució, s’enviarà un email de confirmació de recepció i de reemborsament. El reemborsament es realitzarà en el mínim termini possible després de la recepció i comprovació de la mercaderia, amb un màxim de 14 dies. El tràmit de reemborsament que realitzi el banc pot variar i per tant, Cucua no pot garantir el termini de pagament a partir de la confirmació.\nIMPORTANT! No ens retornis cap producte sense haver contactat abans amb Cucua per sol·licitar la devolució, o haurem de rebutjar-la.\nCondicions de devolució i canvi\nAcceptem totes les devolucions i canvis que compleixin els següents requisits:\nPots sol·licitar una devolució en els 14 dies naturals posteriors a la compra.\nL’article ha d’estar en el seu embalatge original i en perfecte estat, això implica que el precinte del producte no ha d’haver estat manipulat en cap cas , inclosos els manuals, accessoris i documents de garantia . A més, els articles han d’arribar a Cucua protegits i en un embalatge diferent al del producte. Per exemple, dins de la mateixa caixa que contenia el producte en rebre-ho.\nEn general no s’admeten devolucions de cap producte que per la seva naturalesa no es pugui tornar a vendre.\nNo s’admetran canvis de les referències especials sol·licitades per encàrrec.\nLes despeses d’enviament de les devolucions són a càrrec del client, a excepció dels casos en què la seva compra presenti danys de fabricació, danys derivats del transport o a causa d’errors per part de Cucua.\nEls reemborsaments es realitzaran una vegada rebem l’article i comprovem que està correcte i es realitzarà per targeta o transferència segons el mètode de pagament utilitzat per a la compra inicial.\nSi al moment de la recepció el producte està trencat o defectuós, es retornarà l’import pagat o s’enviarà un de nou en perfectes condicions.\nEn el cas que el defecte aparegui posteriorment, estudiarem el cas i seguirem els passos que estipuli la garantia del producte.\nEn compliment amb el deure informació recollit en article 10 de la Llei 34/2002, d’11 de juliol, de Serveis de la Societat de la Informació i del Comerç Electrònic (LSSICE), a continuació es reflecteixen les següents dades: l’empresa titular de domini web és Pujol Verdaguer & Cia. S.A. (d’ara endavant Cucua), amb domicili a aquests efectes a Carretera Nacional II, p.k. 772,5. 17700 – La Jonquera, Girona, nombre de C.I.F.: A17026626 inscrita en el Registre Mercantil de Girona en el tom 177 general, de la Secció 3ª, inscripció 1ª del Llibre de Societats, foli 98, Fulla nº1827. Correu electrònic de contacte: hola@cucua.es . Telèfon de contacte: (+34) 934425400.\nL’accés i/o ús d’aquest portal de Cucua atribueix la condició d’USUARI, que accepta, des d’aquest accés i/o ús, les Condicions Generals d’Ús aquí reflectides. Les citades Condicions seran aplicables independentment de les Condicions Generals de Contractació que si escau resultin d’obligat compliment.\nwww.cucua.es proporciona l’accés a multitud d’informacions, serveis, programes o dades (d’ara endavant, “els continguts”) a Internet pertanyents a Cucua o als seus llicenciadors als quals l’USUARI pugui tenir accés. L’USUARI assumeix la responsabilitat de l’ús del portal. Aquesta responsabilitat s’estén al registre que sigui necessari per accedir a determinats serveis o continguts. En aquest registre l’USUARI serà responsable d’aportar informació veraç i lícita. Com a conseqüència d’aquest registre, a l’USUARI se li pot proporcionar una contrasenya de la qual serà responsable, comprometent-se a fer un ús diligent i confidencial de la mateixa. L’USUARI es compromet a fer un ús adequat dels continguts i serveis (com per exemple serveis de xat, fòrums de discussió o grups de notícies) que Cucua ofereix a través del seu portal i amb caràcter enunciatiu però no limitatiu, a no emprar-los per a (i) incórrer en activitats il·lícites, il·legals o contràries a la bona fe i a l’ordre públic; (ii) difondre continguts o propaganda de caràcter racista, xenòfob, pornogràfic-il·legal, d’apologia del terrorisme o atemptatori contra els drets humans; (iii) provocar danys en els sistemes físics i lògics de Cucua, dels seus proveïdors o de terceres persones, introduir o difondre a la xarxa virus informàtics o qualsevol altres sistemes físics o lògics que siguin susceptibles de provocar els danys anteriorment esmentats; (iv) intentar accedir i, si escau, utilitzar els comptes de correu electrònic d’altres usuaris i modificar o manipular els seus missatges. Cucua es reserva el dret de retirar tots aquells comentaris i aportacions que vulnerin el respecte a la dignitat de la persona, que siguin discriminatoris, xenòfobs, racistes, pornogràfics, que atemptin contra la joventut o la infància, l’ordre o la seguretat pública o que, al seu judici, no resultessin adequats per a la seva publicació. En qualsevol cas, Cucua no serà responsable de les opinions abocades pels usuaris a través dels fòrums, xats, o altres eines de participació.\nCucua compleix amb les directrius de la Llei Orgànica 15/1999 de 13 de desembre de Protecció de Dades de Caràcter Personal, el Reial decret 1720/2007 de 21 de desembre pel qual s’aprova el Reglament de desenvolupament de la Llei Orgànica i altra normativa vigent a cada moment, i vetlla per garantir un correcte ús i tractament de les dades personals de l’usuari. Per a això, al costat de cada formulari de recapte de dades de caràcter personal, en els serveis que l’usuari pugui sol·licitar a Cucua, farà saber a l’usuari de l’existència i acceptació de les condicions particulars del tractament de les seves dades en cada cas, informant-li de la responsabilitat del fitxer creat, l’adreça del responsable, la possibilitat d’exercir els seus drets d’accés, rectificació, cancel·lació o oposició, la finalitat del tractament i les comunicacions de dades a tercers si escau. Així mateix, Cucua informa que dóna compliment a la Llei 34/2002 d’11 de juliol, de Serveis de la Societat de la Informació i el Comerç Electrònic i li sol·licitarà el seu consentiment al tractament del seu correu electrònic amb finalitats comercials a cada moment.\nCucua per si o com a cessionària, és titular de tots els drets de propietat intel·lectual i industrial de la seva pàgina web, així com dels elements continguts en la mateixa (a títol enunciatiu, imatges, so, àudio, vídeo, programari o textos; marques o logotips, combinacions de colors, estructura i disseny, selecció de materials usats, programes d’ordinador necessaris per al seu funcionament, accés i ús, etc.), titularitat de Cucua o bé dels seus llicenciadors. Tots els drets reservats. En virtut del que es disposa en els articles 8 i 32.1, paràgraf segon, de la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d’aquesta pàgina web, amb finalitats comercials, en qualsevol suport i per qualsevol mitjà tècnic, sense l’autorització de Cucua. L’USUARI es compromet a respectar els drets de Propietat Intel·lectual i Industrial titularitat de Cucua. Podrà visualitzar els elements del portal i fins i tot imprimir-los, copiar-los i emmagatzemar-los en el disc dur del seu ordinador o en qualsevol altre suport físic sempre que sigui, única i exclusivament, per al seu ús personal i privat. L’USUARI haurà d’abstenir-se de suprimir, alterar, eludir o manipular qualsevol dispositiu de protecció o sistema de seguretat que estigués instal·lat en el les pàgines de Cucua.\nCucua no es fa responsable, en cap cas, dels danys i perjudicis de qualsevol naturalesa que poguessin ocasionar, a títol enunciatiu: errors o omissions en els continguts, falta de disponibilitat del portal o la transmissió de virus o programes maliciosos o lesius en els continguts, malgrat haver adoptat totes les mesures tecnològiques necessàries per evitar-ho.\nCucua es reserva el dret d’efectuar sense previ avís les modificacions que consideri oportunes al seu portal, podent canviar, suprimir o afegir tant els continguts i serveis que es prestin a través de la mateixa com la forma en la qual aquests apareguin presentats o localitzats al seu portal.\nEn el cas que en nom del domini es disposessin enllaços o hipervincles cap a altres llocs d’Internet, Cucua no exercirà cap tipus de control sobre aquests llocs i continguts. En cap cas Cucua assumirà responsabilitat alguna pels continguts d’algun enllaç pertanyent a un lloc web aliè, ni garantirà la disponibilitat tècnica, qualitat, fiabilitat, exactitud, amplitud, veracitat, validesa i constitucionalitat de qualsevol material o informació continguda en cap d’aquests hipervincles o altres llocs d’Internet. Igualment la inclusió d’aquestes connexions externes no implicarà cap tipus d’associació, fusió o participació amb les entitats connectades.\nCucua es reserva el dret a denegar o retirar l’accés al portal i/o als serveis oferts sense necessitat de preavís, a instància pròpia o d’un tercer, a aquells usuaris que incompleixin les presents Condicions Generals d’Ús.\nCucua perseguirà l’incompliment de les presents condicions així com qualsevol utilització indeguda del seu portal exercint totes les accions civils i penals que li puguin correspondre en dret.\nCucua podrà modificar en qualsevol moment les condicions aquí determinades, sent degudament publicades com aquí apareixen. La vigència de les citades condicions anirà en funció de la seva exposició i estaran vigents fins que siguin modificades per unes altres degudament publicades.\nLa relació entre Cucua i l’USUARI es regirà per la normativa espanyola vigent i qualsevol controvèrsia se sotmetrà als Jutjats i tribunals de la ciutat de Barcelona (Espanya).\nPer mitjà d’aquest lloc web es recullen dades de caràcter personal necessaris per a la gestió i manteniment d’alguns dels nostres serveis. Aquestes dades són inclosos en els nostres fitxers, que es troben convenientment inscrits en el Registre de l’Agència de Protecció de Dades. Sense perjudici de les finalitats que en cada cas s’indiquin, aquesta informació serà guardada i gestionada amb la seva deguda confidencialitat, aplicant les mesures de seguretat informàtica establertes en la legislació aplicable per impedir l’accés o ús indegut de les seves dades, la seva manipulació, deterioració o pèrdua. En qualsevol moment pot exercir els seus drets d’accés, rectificació o cancel·lació en relació amb aquestes dades, dirigint la seva sol·licitud a l’adreça del titular dels fitxers. Pot trobar formularis per a l’exercici dels seus drets en el lloc web de l’Agència de Protecció de Dades.\nPujol Verdaguer & Cia. S.A. (d’ara endavant Cucua) podrà donar de baixa en el servei als usuaris que infringeixin el present Avís Legal, o facin un mal ús del sistema, emprenent si escau les accions legals corresponents.\nLes dades dels Usuaris estan protegits mitjançant contrasenyes triades per ells mateixos. L’Usuari es compromet a mantenir la seva contrasenya en secret i a protegir-la d’usos no autoritzats per tercers. En el cas que fos revelada a tercers, l’usuari serà responsable de l’ús que facin del servei aquests tercers. Així mateix, haurà de notificar a Cucua immediatament qualsevol ús no consentit del seu compte o qualsevol violació de la seguretat relacionada amb el servei de la pàgina Web, de la qual hagi tingut coneixement.\nA Internet no existeix la seguretat absoluta però Cucua adopta les mesures tècniques i organitzatives necessàries per garantir la protecció de les dades de caràcter personal i evitar la seva alteració, pèrdua, tractament i/o accés no autoritzat, tenint en compte de l’estat de la tècnica, la naturalesa de les dades emmagatzemades i els riscos al fet que estan exposats, tot això, conforme a l’establert per la legislació espanyola de Protecció de Dades de Caràcter Personal. Cucua no es fa responsable enfront dels Usuaris, per la revelació de les seves dades personals a tercers que no sigui deguda a causes directament imputables a Cucua, ni per l’ús que de tals dades facin tercers aliens a Cucua.\nMitjançant el registre a la pàgina Web, vostè consent que les seves dades personals siguin incorporades a un fitxer titularitat de Cucua amb la finalitat de tramitar la seva alta com a Usuari, així com per remetre-li informació sobre els nostres productes i/o serveis tant per mitjans postals com a electrònics . Així mateix, Cucua li informa que les dades personals que Vè. consigni, podran ser cedides a terceres entitats les activitats de les quals es relacionin amb els sectors de la moda, decoració, joc, oci, puericultura, estil de vida, famílies, formació, financers, gran consum, amb la finalitat de que li informin sobre els productes o serveis que comercialitzin. L’enviament d’ofertes i informació comercial també pot ser realitzat directament per empreses autoritzades per Cucua.\nFinalment, si vostè no consent que les seves dades personals siguin tractades amb finalitats de promoció i publicitat o si vostè vol exercitar els seus drets d’accés, rectificació, cancel·lació i/o oposició, així com revocar el consentiment prestat per a l’enviament de comunicacions comercials electròniques de les seves dades personals, pot sol·licitar-ho enviant un correu electrònic a hola@cucua.es i incloent còpia del DNI, o document identificatiu equivalent, del titular de les dades.\nLa pàgina web cucua.es utilitza cookies, petits fitxers de dades que s’emmagatzemen en el sistema de l’Usuari, per al seu correcte funcionament. Aquestes cookies no contenen cap tipus d’informació personal. La majoria dels navegadors accepten automàticament cookies però també l’Usuari pot impedir la generació de cookies en el seu ordinador mitjançant l’activació de l’opció corresponent en el seu navegador. Aquesta desactivació de cookies no impedeix l’accés de l’Usuari als continguts de la web però sí a realitzar comandes.


I seguirem pedalejant | es banc des vells\nAhir aquest fet insignificant es va produir quan anava cap al casal on faig un voluntariat amb al·lots amb risc d’exclusió social, i que tot i tenir 8 anys són més persona que molts dels individus de la plana major d’aquest país (veure les recents declaracions de la CEOE sobre els permisos per a defuncions de familiars), i vaig trobar que la meva bicicleta havia estat víctima de les coces d’algun imbècil rematat. Tan imbècil i tan rematat que no va tenir ni la dignitat d’endur-se-la sencera per gaudir-la o regalar-la a algú.\nPerò, el més estrany, i per açò som aquí ara, és que l’arsenal de malalties infeccioses que corrien una darrera de l’altra pel meu cap entre insults i blasfèmies no anaven destinades al malnascut que va decidir amargar-me la tarda a coces contra una bicicleta, sinó que anaven destinades a altres fills de puta de vestit i corbata d’aquest país. Sí, us ho explicaré:\nPassa que la bicicleta, que em va cedir el meu germà i que té quasi 20 anys, una vegada reciclada i arreglada l’utilitzava la meva senyora, catalaníssima senyora, llicenciada, amb màster, idiomes i lluitadora com ningú que cobra 400€ i que la necessitava per anar a fer feina perquè no arriba a pagar el metro. I és que el problema no és que et rebentin la bicicleta —cosa que et pots esperar en una ciutat com Barcelona—; el problema, senyors, és que un fet com aquest se’t fa una muntanya i no hauria de ser així. El disgust ve quan t’adones que el problema no és que hagis de comprar una bicicleta nova, sinó que algú necessita aquesta bicicleta perquè la situació no li permet un altre tipus de transport. I que la situació ve imposada per una panda de desgraciats sense escrúpols i vividors que han acabat amb la nostra generació (veure “Dolça crisi dels trenta”). El disgust ve quan t’adones que et boicotegen fins i tot els esforços.\nPerò tranquils, com diem a Menorca, “toca seguir pedalejant”, paraules que avui ens venen molt bé. I seguirem pedalejant, amb o sense bicicleta.\n← Crònica: Gin Xoriguer SELAGIS – Red Dragons\nUna de classes →


Un home i un violí | Joan Josep Isern\nAdrià, nascut a Barcelona l’any 1946, és un individu singular, un superdotat: parla deu idiomes, toca el violí, escriu llibres erudits i ha heretat de son pare un afany, més que de col·leccionista, de recol·lector. Des de les primeres pàgines de la seva confessió sabrem, a més a més, que és també un home solitari, poc estimat des de la infantesa i carregat amb un fort sentit de la responsabilitat.\nAl costat d’Adrià Ardèvol tenim un altre protagonista tant o més important: un violí construït a Cremona el 1764 per Lorenzo Storioni. Un instrument de valor històric i econòmic incalculable del qual és posseïdor Adrià i que porta associada a la seva existència una tèrbola trajectòria de robatoris i crims.\nAmb aquests dos elements –un home i un violí- l’autor va desplegant davant nostre una estremidora reflexió sobre el Mal –amb majúscula- i la seva constant presència al costat de l’ésser humà.\nJaume Cabré ha escrit una novel·la total i sense concessions, ambiciosa i, alhora, engrescadora. Una veritable catedral narrativa. Amb un centenar llarg de personatges, un miler de pàgines i un argument que s’endinsa en el pou del temps fins a mitjans del segle XIV i que s’acaba en l’època actual. Al llarg d’aquest extens arc temporal el lector s’anirà trobant amb un repertori molt complet de les diverses tipologies del Mal i, sobretot, de les maneres com el Mal ha estat posat a la pràctica de manera institucionalitzada al llarg de la Història. Més concretament en determinades maneres d’actuar de l’Església, en determinades maneres d’actuar de l’Islam, en la Inquisició i, per antonomàsia, en el nazisme.\nPer potenciar l’interès que es deriva del desenvolupament argumental Jaume Cabré ha aplicat una sèrie de recursos tècnics encaminats a accentuar la idea d’unitat temàtica. Una precaució sàvia i necessària en un text de tanta extensió i amb tants episodis narratius diferents incorporats.\nCabré empra l’alternança de la persona narrativa –de primera a tercera, i a l’inrevés- en un mateix paràgraf que va arribar a la plena maduresa expressiva a “Les veus del Pamano”. És un recurs que, un cop el lector l’ha assumit, li permet entrar i sortir de la subjectivitat de la veu narradora i li aporta una rica visió panoràmica de cada situació.\nAquest recurs es complementa de tant en tant amb diàlegs creuats entre diversos personatges que no sempre coincideixen en el lloc o en el temps. Tot plegat –argument i tècnica- encaminat a reforçar la gran idea que dóna raó d’existir a “Jo confesso”: l’existència del Mal no és patrimoni d’una època, d’un ideari o d’un lloc en concret.\nEstem davant d’una novel·la que ens dignifica com a cultura i que perdurarà amb el pas dels anys. Per si li serveix a algú diré que jo ja fa temps que la vaig posar a la prestatgeria del passadís de casa. Just on hi tinc tots els clàssics.\nBlog: Totxanes, totxos i maons Twitter: @joanjosepisern\nAteneu Barcelonès Jaume Cabré Jo confesso Joan Josep Isern Premi Crexells 2012\nArlequí el 13 juny 2012 a les 21:10 ha dit:\nUna contracrònica interessant… ¿Obra sublim o impostura desmesurada?


Una nova rondalla d'Enric Valor arriba a La Colla\nnotícies La Colla\nEl cap de setmana ens porta noves aventures i episodis de La Colla. De la mà de Catacric, catacrac, arriba una altra rondalla popular valenciana d'Enric Valor, "El jugador de Petrer".\nEn una casa noble i gran com un convent, vivia tot sol un fadrinot anomenat don Pere Mestre, al qual li agradava molt jugar-se els diners. Una nit plujosa, mentre es lamentava de la seua pobresa, va rebre la visita del dimoni amb una proposició... Vols conéixer com continua la història?\nA més, Júlia i Gilbert s'endinsen en el món dels videojocs amb una nova aventura en l'episodi "Gilbertkong". Podrà Júlia superar els nivells de la plataforma virtual i agafar el seu amic, que s'ha endut la seua tauleta?\nI encara més sorpreses: estrenem nous capítols d'Els Bíters, Trip i Troop, Els meus monstres i jo, entre altres. I, per a continuar gaudint, mentre aprenem anglés, The Shadownsters, Bubble Bip i Dani the Tiger.\nLa diversió no acaba amb els personatges de La Colla!


La Generalitat Valenciana fomenta amb la campanya de Nadal el consum de productes de proximitat\nPaís Valencià 05/12/2016\nEl president Ximo Puig assegura que "ningú té un conjunt de productes relacionats amb el Nadal com tenen els valencians"\n🎄 La Comunitat Valenciana és una terra màgica. És un fet, #ElNadalÉsValencià pic.twitter.com/Gdj2zeZiQ0\n— Generalitat (@generalitat) 5 de diciembre de 2016\nLa Generalitat Valenciana ha presentat aquest dilluns la seva campanya de Nadal amb la qual el govern aprofitarà per promocionar els productes locals i del territori vinculats a les festes nadalenques com els torrons, el raïm, el vi o els joguets i fomentar-ne el seu consum. Segons ha explicat el president Ximo Puig, l'objecte de la campanya és conscienciar els ciutadans perquè compren productes valencians relacionats amb el Nadal donada la gran quantitat d'ells que es produeixin arreu el país. "Ningú té el conjunt de productes relacionats amb el Nadal que tenim els valencians", ha assenyalat el president.\nLa campanya publicitaria 'El Nadal és valencià', impulsada per la Generalitat per promocionar el comerç de proximitat i els productes valencians, compta amb la participació de vuit denominacions d'origen i tres federacions de comerç. A la mateixa s'ha sumat ja més d'un centenar d'ajuntaments i s'espera que s'adhereixin més.\n"Volem impulsar el consum dels productes valencians, perquè és una forma de impulsar l'economia i consolidar el creixement econòmic", ha explicat el president valencià, qui ha explicat que la campanya, a més ce centrar-se en l'aspecte econòmic, també pretén "recuperar una part important de la nostra autoestima com a poble".\nPuig ha qualificat la iniciativa com una "campanya senzilla que omplira els pobles i les ciutats d'una imatge moderna i alegre durant aquests dies en els quals reivindiquem l'aportació valenciana al Nadal".\nPer què 'El Nadal és valencià'\nLa iniciativa, impulsada des de Presidència amb la col·laboració de les conselleries d'Economia, Sectors Productius, Comerç i Treball i d'Agricultura, Medi Ambient, Canvi Climàtic i Desenvolupament Rural, té com a objectiu principal ressaltar el valor i la identitat dels productes típics del País Valencià per situar-los com a una de les principals opcions de compra per a les festes nadalenques.\nAixí, l'eix principal està vinculat a la promoció del consum de productes típics del Nadal com els torrons, el raïm, el vi o els joguets, a través de la pregunta "Per què el Nadal és valencià?".\nI és que arreu el territori valencià es fabrica el 40% dels joguets d'Espanya, que concentren el 20% de les exportacions a l'estranger (la qual cosa es tradueix en un volum econòmic de 200 milions d'euros); el 35% del raïm de taula; el 60% de la producció de cítrics; i el 80% de tota la producció estatal de caqui. A més, la província d'Alacant és líder en la producció de derivats de cacau.\nEl president Ximo Puig ha presentat la campanya 'El Nadal és valencià' per fomentar el consum de productes locals i promocionar el comerç de proximitat. Generalitat Valenciana\nCentren la campanya els productes de les denominacions d'origen Vins d'Alacant, Utiel-Requena, Vins de València i Raïm del Vinalopó, a més de l'Associació d'Elaboradors de Cava de Requena. També participen la Denominació d'Origen Kaki Ribera del Xúquer i les indicacions geogràfiques protegides Cítrics Valencians i Torró de Xixona.\nEn el projecte han col·laborat organitzacions com la Confederació de Comerciants i Autònoms de la Comunitat Valenciana (COVACO), la Confederació d'Empresaris del Comerç i Serveis de la Comunitat Valenciana (CECOVAL) i la Unió Gremial, així com la xarxa d'Agències per al Foment de la Innovació Comercial (AFIC) i més de cent ajuntaments.\nActivitats al Palau\nXimo Puig també ha anunciat que, com el Nadal de 2015, s'han programat diverses activitats musicals i teatrals al pati gòtic del Palau de la Generalitat per acostar el Nadal i els seus productes a tots els valencians i valencianes. Una programació que s'estendrà del dia 21 de desembre fins el dia de Reis.\nEn aquest sentit ha destacat la instal·lació d'una foodtruck en la qual es podrà degustar tots els productes que formen part de la campanya, i ha explicat que tots els visitants podran emportar-se a casa un "trosset" de l'arbre de Nadal ubicat al Palau.\n"Es tracta de construir junts un espai de conveniència i de diàleg permanent entre l'economia i la cultura, amb l'objectiu de cosir la Comunitat Valenciana", ha conclòs Puig.\nGeneralitat valenciana Nadal


Cocarmi reclama al fiscal "contundència" davant els delictes d’odi contra els discapacitats\nEl Comitè Català de Representants de Persones amb Discapacitat (COCARMI), principal plataforma de la discapacitat a Catalunya, ha demanat més contundència en la lluita contra els delictes d’odi i discriminació de què són víctimes les persones amb discapacitat.\nEn una trobada a la Ciutat de la Justícia amb el fiscal coordinador del Servei de Delictes d’Odi i Discriminació de la Fiscalia Provincial de Barcelona, Miguel Ángel Aguilar, una delegació del COCARMI li ha expressat la seva preocupació perquè Catalunya és la comunitat autònoma amb el nombre més gran de delictes d’aquest tipus.\nSegons l’informe de delictes d’odi del Ministeri de l’Interior del 2015, l’any passat es van registrar a casa nostra 277, dels quals 215 a la província de Barcelona. Pel que fa a denúncies de delictes relacionats amb la discapacitat, només es té constància de nou, una xifra que des del COCARMI atribuïm a la por de les víctimes a possibles represàlies, a ignorar que aquest tipus d’accions són denunciables o a entrebancs (d’accessibilitat, de comunicació, de vincles amb l’agressor...) que dificulten la seva denúncia.\n"Aquesta xifra tan baixa evidencia que hi ha molts casos que cal fer aflorar, i que són necessaris protocols de detecció i denúncia d'aquest tipus de delictes amb els professionals de l'àmbit sanitari, dels serveis socials i la policia", ha afirmat Pilar Díaz, vicepresidenta del COCARMI.\nEn aquest sentit, els representants del COCARMI han demanat al fiscal que es posin a l’abast del collectiu tota la informació, les eines i els mitjans que facilitin la denúncia d’aquesta mena de delictes, així com la formació de professionals especialitzats en l’acompanyament de les víctimes amb discapacitat en aquestes situacions tan difícils. Segons Díaz, "és imprescindible l'apoderament de les persones amb discapacitat, ja que hem de prendre consciència que moltes de les situacions que vivim són discriminatòries, i el Codi Penal ens empara".


BENIARRÉS AL DIA: Farts de burles\nDesprés d'esperar més d'un més a que ens facilite l'Ajuntament de Beniarrés una informació, que tant sols consisteix en apretar un botó de l'ordinador, ens hem vist obligats a presentar aquesta dura instància al considerar que no sols és una burla al grup municipal socialista, és una burla a la llei que regula els ajuntaments i a la democràcia.\nEl passat 27 d’abril, es a dir, fa més d’un mes, el grup municipal socialista va presentar una instància sol·licitant que se’ns facilitara còpia del registre general d’entrades i eixides del consistori, cosa que s’havia fet altre vegades amb normalitat.\nA dia de hui, 1 de juny, i després de sol·licitat aquesta informació de forma verbal en 5 vegades, encara no se’ns ha facilitat, passant-nos en raons i mentides, doncs de forma verbal se’ns havia dit que ja estava imprés, que ara se vos facilitaria, que ho tenia l’alcalde i que dintre d’un moment, per a que finalment el dimarts 31 de maig, me s' informara que era l’alcalde el qui no ens volia facilitar la documentació sol·licitada.\nAquesta actitud demostra que l’equip de govern pensa estar per damunt de les lleis que regulen el funcionament d’un ajuntament, que la majoria al consistori els permet actuar d’una forma arbitrària i que es poden burlar, donant llargues, als regidors que formem l’oposició a l’Ajuntament de Beniarrés.\nCreure en la democràcia i en el funcionament dels Ajuntaments es creu per convicció i no per imperatiu legal i es demostrat fent complir les lleis, per a tots iguals.\nPer a portar endavant la nostra tasca de control i fiscalització de les accions del govern municipal de l’Ajuntament de Beniarrés.\nCòpia del registre general d’entrades i eixides de L’Ajuntament de Beniarrés des de la darrera data entregada fins el dia de l’entrega de la documentació.\nEn cas de que no se’ns facilite la documentació sol·licitada, es comunique la resolució de la negativa de forma escrita.\nBeniarrés a 1 de juny 2011\nPublicat per Beniarres al dia en 8:01\nNo em cansaré de dir-ho: menfotisme i caciquisme.\nEixes són les coses que més hi veig a l'ajuntament del meu poble.\nEl que no entenc encara és com la gent continua votant-los...\n2 de juny de 2011 a les 13:15\nTal vegada els altres siguen pitjors\n4 de juny de 2011 a les 1:22\n5 de juny de 2011 a les 0:45\npersupost! ara e el poble tenim de tot i l'anjuntament escolta lo que el poble li demana!\n7 de juny de 2011 a les 13:15\nEl poble demana menfotisme i caciquisme?\nI com és això "ara e el poble tenim de tot"?\nPer cert, no crec que l'ajuntament escolte el que li diu el poble. Escolta solament el que vol escoltar. Quan li parlen de problemes fa la tècnica de l'estruç.\n8 de juny de 2011 a les 11:52\nAl darrer anònim: Jo soc part del poble i ni m'escolten ni em donen el que demane.\nTenim de tot? On van els majors que no es poden valdre per ells mateix?, Com es que baixa l'atur als pobles del costat i puja a Beniarrés si tots patim la mateixa crisi? I moltes altres questions que demostren que queda molt per fer.\nAixò si, tenim dues piscines municipals\n8 de juny de 2011 a les 13:15\nRecorde un concert que es va organitzar i li se va demanar ajuda econòmica a l'Ajuntament per convidar els participants.\nLa resposta va ser = 0 €.\nAixò és escoltar, però no concedir.\n9 de juny de 2011 a les 13:47\nI no oblidem que cada vegada hi ha menys gent empadronada...\n11 de juny de 2011 a les 23:45\nHi ha menys gent, sí; però algú que vivia fora s'ha empadronat ara i curiosament, està treballant per a l'Ajuntament.


La Regió de Múrcia s'adhereix al programa Internet a les biblioteques\n08 maig 2021 00:51\nEl Govern de Múrcia ha autoritzat recentment l'acord d'adhesió de la Comunitat Autònoma al conveni marc de col·laboració entre els ministeris d'Educació i Cultura i de Ciència i Tecnologia per a la posada en marxa del programa Internet a les Biblioteques. Fonts de la Secretaria General de la Presidència i Relacions Externes han indicat que aquesta iniciativa s'emmarca en l'interès per part de la conselleria d'Educació i Cultura de potenciar i millorar el servei de biblioteques de la Regió. A més de l'adhesió a aquest programa, la conselleria està realitzant estudis tècnics per conèixer l'estat de les biblioteques i determinar així les necessitats d'equipament, connectivitat i serveis. També té en marxa diverses iniciatives per dotar les biblioteques públiques de l'adequat equipament informàtic. Es tracta del Projecte Mouse per informatitzar la xarxa bibliotecària, del projecte de formació continuada del personal encarregat de les biblioteques, de la convocatòria anual de subvencions a corporacions locals i del funcionament del catàleg col·lectiu de la Regió de Múrcia.


Exposició de quadres Dones Reals - del 7 de març al 30 d'abril — Ajuntament d'Alguaire\nFira de la Figa\nBiblioteca Pública Josep Lladonosa\nPatronat Municipal "Josep Lladonosa i Pujol"\nExposició de quadres Dones Reals - del 7 de març al 30 d'abril\nExposició de quadres Dones Reals - del 7 de març al 30 d'abril https://www.alguaire.cat/actualitat/noticies/exposicio-de-quadres-dones-reals-del-7-de-marc-al-30-dabril-1 https://www.alguaire.cat/actualitat/noticies/exposicio-de-quadres-dones-reals-del-7-de-marc-al-30-dabril-1/@@download/image/cartell_biblioteca.jpg\nDel 7 de març al 30 d'abril a la Biblioteca d'Alguaire es podrà visitar la col·lecció de quadres "Dones Reals" de l'artista local Gemma Farreny, en els que fa un homenatge a dones del seu entorn.\nL’exposició de Gemma Farreny, sota el títol Dones Reals, és un petit homenatge a totes les dones. Ha comptat amb la col·laboració d’una petita representació d’elles, del seu entorn familiar i social, les quals són referents per l’artista. Dones fortes, valentes lluitadores i destacant de cadascuna d’elles diferents trets, professions, emocions que les fan úniques i especials.\nLa sèrie consta d’obres de tècnica mixta, la pintura acrílica per plasmar la figura i el collage per al fons. L’interval cromàtic és molt minimalista per tal que sigui l’espectador el que interpreti, extregui tota l’essència de cada obra utilitzant el seu sisè sentit. Com a tret característic en cada obra destaca un element amb colors vius i llampants per atreure la mirada de l’espectador en aquell punt inicial i partir d’allí vagi recorrent tota l’obra identificant i escrivint tota la història que s’amaga darrera aquella obra d’art. D’altra banda, el fons de les obres són collages de còmics de diferents generacions, d’avis, pares, de fills, són records que expliquen una història lligada amb la vida contada de cada dona i en un àmbit més general, la història de les dones.\nAmb aquesta col·lecció Gemma pretén donar veu a les Dones donant-los l’oportunitat d’explicar els seus relats de vida i reivindicar entre totes un món més igualitari, més feminitzat on el paper de la dona es reconegui igual que els drets i vetllar així per la igualtat de gènere.\nPl. Església, 21, Alguaire


Derrotes per reflexionar - El Periòdic d'Andorra\nLa banqueta del MoraBanc observa amb preocupació la desfeta patida a Saragossa. | ACB Photo / E. Casas\nHi ha molta feina per davant, perquè aquest inici de curs està sent decebedor. El BC MoraBanc Andorra no troba el seu camí, en una plantilla que està mostrant massa carències i que no és capaç de mantenir un nivell elevat durant els quaranta minuts de joc. Va a batzegades, i així es fa molt complicat obtenir victòries. La derrota de dimecres a Zagreb és una nova mostra que hi ha elements que no rutllen.\nEls jugadors acabats d’arribar no acaben de funcionar, i en el joc interior es produeixen mancances que provoquen que el rival de torn se’n beneficiï. Especialment es nota en l’apartat rebotador, amb grans diferències a les estadístiques de cada enfrontament entre les pilotes que atrapen sota el cèrcol el MoraBanc i l’equip contrari. Només Blazic, dels acabats d’arribar, està donant el do de pit, tot i que en moltes ocasions el joc col·lectiu el deixa de banda per provar-ho de manera individual. Però la problemàtica no està només en els nouvinguts, sinó també en els que ja hi eren a la plantilla, que no mostren el rendiment de la temporada passada. A aquesta circumstància se li suma la de la rotació. Es va confeccionar un equip amb dotze efectius, però la lesió de Burjanadze va fer perdre un component, sumant-se el paper més que testimonial de Colom a l’hora d’aparèixer en pista. De moment no arriba cap reforç, tenint en compte el desgast que es produeix per disputar dos partits per setmana, afegint els desplaçaments.\nDerrotes que fan mal / No només és qüestió d’imatge, el que darrerament està fallant, sinó també de resultats, que en els dos últims enfrontaments han estat decebedors. En vuit partits el conjunt andorrà només ha estat capaç de guanyar-ne un. Les primeres derrotes, a la Lliga Endesa, van ser ajustades. El debut arribava a la sempre complicada pista del Reial Madrid, perdent de sis punts (94-88), amb l’equip anant de menys a més. Després es produïa la primera desfeta al Poliesportiu d’Andorra, a la pròrroga, davant el Montakit Fuenlabrada (94-95), perdent per la mínima quan havien estat capaços de remuntar una situació complicada. A l’EuroCup, amb l’Unics Kazan, eren vuit els punts de diferència (68-76), jugant de nou a ratxes. La visita a l’UCAM Múrcia, que encara no s’havia estrenat en el capítol de victòries, podia servir de revulsiu, però allí també la irregularitat va fer acte de presència i finalment es va perdre de quatre (81-77).\nA la quarta jornada de l’ACB per fi arribava el primer triomf. I va ser davant un conjunt potent com és l’Herbalife Gran Canària (78-76). Aquesta victòria, per com es va batallar davant un conjunt d’entitat com l’insular, semblava que serviria com a revulsiu per trencar la dinàmica que s’estava seguint, però no va ser així, perquè dos dies després arribava una nova derrota, aquest cop a Europa, contra el Fiat Torí (92-86). El MoraBanc va deixar escapar una avantatge de 14 punts al segon quart, patint una desconnexió preocupant quan tenia el partit més encarat. Al final va perdre de sis, però deixant males sensacions. Si fins llavors les derrotes havien estat curtes, en els dos darrers duels ha estat tot el contrari. L’equip es presentava diumenge a la pista del Tecnyconta Saragossa amb la intenció de capgirar la situació, davant un rival que no coneixia encara la victòria en la present campanya. Però la derrota va ser més que dura, per 17 punts de diferència (95-78). Hi havia moltes coses a analitzar, però la lliçó no va quedar apresa a Zagreb, amb el Cedevita imposant-se de 18 (91-73), en un duel on els andorrans sempre van anar a remolc i al final es van veure desbordats, i del tot superats. Els croats van sumar el primer triomf en aquesta edició de l’EuroCup. Sobretot aquestes dues últimes són derrotes per reflexionar per la manera de produir-se, mancant idees i amb massa desajustos.\nProblemes defensius / Una de les explicacions del mal moment dels andorrans tant en la competició domèstica com en la continental és en l’apartat defensiu. Són excessius els punts que reben. Tal és així que a la Lliga Endesa són els tercers que més ho pateixen, amb una mitjana de 88,2 per partit. Només els dos cuers, que encara no sumen cap triomf, presenten pitjors números. El Reial Betis Energía Plus en rep 90 i el San Pablo de Burgos, 93,2. A l’EuroCup l’estadística tampoc millora, ja que és la pitjor defensa del grup A, amb 86,3 per matx.\nPerò aquests no només són uns números preocupants, sinó que hi ha d’altres que són una conseqüència de la falta de capacitat defensiva. Els rebots estan sent tot un mal de cap. No hi ha manera de mostrar-se contundent a la pintura, donant massa facilitats als rivals per fer-se amb la pilota en qualsevol de les dues cistelles. El MoraBanc és el penúltim equip de l’ACB a l’hora de rebotar. Només n’atrapa 29,20. En els defensius es troba quart per la cua (20,60), mentre que en els ofensius és el tercer pitjor (8,60). En facetes atacants, en el tir és un altres on l’equip està fallant, mostrant baixos percentatges, com va ser una evidència amb el Cedevita. A la Lliga Endesa és l’equip que menys encert té en el llançament de dos. Només és capaç d’anotar el 44,71% dels que realitza. Des de la línia de tir lliure la cosa no millora massa, sent el quart pitjor del rànquing, amb el 68,97%. En canvi, de tres, sí que es presenta amb millors estadístiques, sent el cinquè amb el 39,45%. Altres aspectes negatius es troben en les pèrdues de pilota, sent el tercer que més en perd amb 11,20 per enfrontament, alhora que també és qui més taps rep de tota la competició, amb 4,40.\nTaula rodona amb tres llegendes del bàsquet francès: Dubuisson, Rigaudeau i Hufnagel\nEl 31 d’octubre el Paris Levallois Metropolitans visita el Poliesportiu d’Andorra a la quarta jornada de l’EuroCup. Aprofitant l’avinentesa, l’ambaixada francesa organitza dilluns vinent una taula rodona amb tres llegendes del bàsquet gal com són Hervé Dubuisson, Antoine Rigaudeau i Frédéric Hufnagel, en una trobada moderada pel coordinador de la base del MoraBanc, Jaume Tomàs. L’acte serà a les 19.00 hores a l’FNAC, amb entrada lliure. Els tres exjugadors parlaran del passat, present i futur del bàsquet. «L’objectiu, en la línia de moltes altres iniciatives del club, és anar establint ponts en totes direccions», comenta el president de l’entitat, Gorka Aixàs, destacant que la fita «no és només aconseguir fer créixer el nostre projecte, sinó és també donar-li sentit en la direcció del ‘Som Un País’ i en aquesta idea entra absolutament la part francesa del nostre país». El MoraBanc «disputa les competicions espanyoles des de fa gairebé cinc dècades però ara estem jugant a Europa i hem d’aprofitar aquesta oportunitat per engrandir els nostres horitzons».


Holiday Home Schusterhäusl Lackner Piesendorf Àustria - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 148 allotjaments a Piesendorf.\nHoliday Home Schusterhäusl LacknerApartament-, Walchen, Piesendorf, Àustria, 5721 - Veure al mapaExcel·lent9,0Basada en4comentarisHoliday Home Schusterhäusl LacknerVeure més fotosVeure més fotosVeure més fotosVeure més fotosVeure més fotosVeure totes les 24 fotos\nAl visitar Piesendorf, vosté es sentirà com a casa a Apartment Schusterhausl Lackner Piesendorf, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Apartment Schusterhausl Lackner Piesendorf, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de habitació familiar. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, TV satèl•lit/cable, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apartment Schusterhausl Lackner Piesendorf.\nCal que informeu el Holiday Home Schusterhäusl Lackner de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


història de la informàtica | L’home dibuixat\n«Byte magazine» 1975–1978\n2 desembre 2012 — Classificat com a: Coses d'ordinadors Algunes de les portades de la revista «Byte» entre els anys 1975 i 1978:\nEngegant un ordinador digital de 1951\n25 novembre 2012 — Classificat com a: Coses d'ordinadors El Harwell Dekatron, també conegut com a Wolverhampton Instrument for Teaching Computation (WITCH), és un ordinador iniciat a construir l'any 1949 i operatiu a partir del març de 1951 fins el 1957. L'any 2009 es va iniciar un procés de restauració a càrrec del museu d'informàtica de Bletchley Park.\nEl Harwell Dekatron, un ordinador ressuscitat 55 anys després\nFa uns dies, finalment, es va aconseguir tornar a engegar la màquina, convertint-la en l'ordinador operatiu més antic que hi ha. Aquest vídeo mostra el moment en que s'arrenca la màquina… tota una experiència ben diferent a com ho fem actualment!\nL'evolució dels teclats d'ordinador\n2 novembre 2012 — Classificat com a: Coses d'ordinadors Article de ComputerWorld sobre l'evolució dels teclats d'ordinador: «Past is prototype: The evolution of the computer keyboard». Des dels primers teclats per a ordinadors fins als actuals teclats virtuals, explica les cinc dècades en l'evolució del principal dispositiu d'entrada d'informació als ordinadors.\nEls teclats és segurament un dels exemples més curiosos d'evolució informàtica: enlloc de guanyar qualitat amb els anys, han anat fent-se cada vegada pitjors. He vist alguns ordinadors que venen de sèrie amb un teclat amb el que, pràcticament, és difícil d'escriure amb una mínima rapidesa. I això sense oblidar que la durabilitat dels teclats actuals és més aviat baixa.\nVint anys de Thinkpad\n15 octubre 2012 — Classificat com a: Coses d'ordinadors Lenovo està celebrant els vint anys dels portàtils Thinkpad. Inicialment dissenyats i fabricats per IBM fins l'any 2005, en que l'empresa xinesa Lenovo va adquirir-ne la marca, així com tota la divisió d'informàtica personal del gegant blau.\nJo vaig tenir dos portàtils Thinkpad, ja fa força anys, pels voltants de l'any 1998. El primer va ser un 380D (Pentium 150 MHz) i, al poc temps, el vaig canviar per un 390 (Pentium-II 266 MHz).\nUn vídeo que mostra alguns dels models més destacats, especialment el 701c amb el seu teclat «papallona», segurament el més icònic de tota la gama.\nA The Verge fan un repàs de la història del Thinkpad («ThinkPad turns 20: how IBM’s 'black box' defined the laptop industry») i acaben amb un interessant ressaltat:\nLa gent comença a mirar-nos i dir «el que feu amb el portàtil ho puc fer també des del meu telèfon»\ni això fa pensar si els Thinkpad arribaran a fer els quaranta anys!\n«AS/400: aixecant el vel de la foscor»\n13 octubre 2012 — Classificat com a: Coses d'ordinadors, Coses de seguretat Una presentació sobre l'AS/400 que es va fer l'any 2004 a la conferència HOPE (Hackers On Planet Earth), recentment recuperats per la revista 2600 i que es poden veure online o comprar-los en un DVD.\nA la mateixa conferència hi va haver xerrades a càrrec de Kevin Mitnick i Steve Wozniak, entre d'altres.\nTambé hi ha disponibles els vídeos d'altres edicions de la conferència (1994, 1997, 2000 –jo hi vaig ser!–, 2002, 2004, 2006, 2008, 2010 i 2012). No totes les edicions es poden veure online; algunes només estan disponibles en DVD.